Source: http://www.vsadvokat.sk/uverove-zmluvy-spotrebitel
Timestamp: 2020-05-26 03:47:25+00:00
Document Index: 7538331

Matched Legal Cases: ['súd ', 'súd ', 'súd ', 'súd ', 'súd ', 'súd ']

Úverové zmluvy - spotrebiteľ | Právna pomoc | Sidor a partneri
Spotrebiteľské úverové vzťahy
Viete aké výhody má zastúpenie advokátom v prípade spotrebiteľských úverových vzťahov?
1. Odborné posúdenie zákonnosti zmluvy
Základnou súčasťou zastúpenia pri spotrebiteľských úverových vzťahoch je posúdenie zákonnosti úverovej zmluvy - ak zmluva nespĺňa všetky zákonné náležitosti, potom je možné úver napadnúť a napríklad aj žiadať od veriteľa vrátenie niektorých uhradených splátok. V prípade, ak Vás veriteľ (banka / nebankovka) žaluje, potom vďaka takému posúdeniu môže súd žalobu zamietnuť.
Pri každom posúdení a následne sporovom konaní vykonávame naše úkony tak, aby sme presvedčili konajúci súd o oprávnenosti nároku nášho klienta (teda tak, aby klient bol v spore úspešný). Na to využívame a odkazujeme tiež na judikatúru - súdne rozhodnutia v podobných konaniach, ktoré sú v prospech nášho klienta (takéto rozhodnutia priebežne evidujeme a vyhľadávame ich).
7. Komplexné zastúpenie
Zastúpenie zo strany našej kancelárie je komplexné - teda vykonáme všetky potrebné úkony. Najskôr posúdime samotnú zmluvu a jej zákonnosť, následne Vám vysvetlíme aké sú možnosti a navrhneme Vám riešenia. Zastúpenie môže potom prejsť do uplatnenia Vašich nárokov na súde a zabezpečenie vyplatenia časti uhradených splátok na Váš účet.
2. Posúdenie nároku na vrátenie splátok
V mnohých prípadoch sú úverové zmluvy, zmluvy o pôžičke alebo leasingu nezákonné. Zistenie nezákonnosti zmluvy však vyžaduje hlboké právne vedomosti a skúsenosti z tejto oblasti. Ak zistíme, že klient má uzatvorenú takúto zmluvu, potom uplatníme nárok klienta voči banke/ nebankovke a tento nárok vymáhame. V dôsledku toho prichádza k vyplateniu časti zaplatených splátok na účet klienta.
Výška našej odmeny pri zastúpení klienta je priamo regulovaná (obmedzená) právnym predpisom - Vyhláškou Ministerstva Spravodlivosti SR č. 655/2004 Z.z. o odmenách a náhradách advokátov za poskytovanie právnych služieb.
Naša advokátska kancelária je priamo zo zákona viazaná povinnosťou mlčanlivosti - teda informácie o Vás ako našom klientovi alebo o akejkoľvek činnosti pre Vás - sú pre nás prísne dôverné.
Vedeli ste, že platobný rozkaz je forma zrýchleného konania a rozhodnutia vo veci; súdne konanie môže byť platobným rozkazom skončené v priebehu niekoľkých týždňov. Zároveň je proti platobnému rozkazu prípustná obrana - podanie odôvodneného odporu, ktorý však musí byť podaný na súde v krátkej 15 dňovej lehote.
Vedeli ste, že zákon presne určuje, do akého momentu ste povinný doručiť na súd Vaše argumenty, návrhy na dokazovanie alebo v akej lehote vykonať konkrétny úkon? Ak takúto lehotu zmeškáte, potom dôsledky môžu byť nezvratné a súdny spor môžete prehrať - bez možnosti ďalej sa brániť (a to často aj v prípadoch, kedy skutočne je právo na Vašej strane).
Na začiatku od vás potrebujeme informácie - či ste žalovaný (prišla Vám zo súdu žaloba alebo platobný rozkaz) alebo chcete niekoho žalovať. Potrebujeme od Vás tiež súvisiace podklady; tieto nám môžete zaslať aj e-mailom. Po doručení podkladov ich posúdime, dohodneme si podmienky spolupráce a následne už začneme vykonávať potrebné úkony (podľa toho ako sa s Vami vopred dohodneme) a vykonáme podanie na súd.
Presnú výšku našej odmeny si dohodneme vždy vopred - ponuku Vám zašleme e-mailom a Vy sa rozhodnete či s podmienkami súhlasíte. Podmienky sa počas spolupráce nikdy nemenia - teda to čo bolo dohodnuté na začiatku, platí až do konca. Výšku odmeny určujeme podľa viacerých skutočností, avšak jej veľká časť je v mnohých prípadoch tvorená podielovou odmenou, ktorú zaplatíte len v prípade úspechu v súdnom konaní.
Súdne konanie vo veľkej časti prebieha písomne - teda zasielaním písomných podaní na súd a naopak zo súdu účastníkom konania - v prípade prevzatia zastúpenia všetky písomnosti riešime za Vás, súd doručuje písomnosti priamo nám a my priamo odpovedáme na súd (teda sa nemusíte o nič starať). V súdnom spore tiež bývajú súdne pojednávania - na ktorých je niekedy vyžadovaná účasť sporovej strany. Naša kancelária zastupuje klientov aj na súdnych pojednávaniach - teda právnik z našej kancelárie sa na pojednávaní účastní namiesto Vás (a teda Vaša účasť sa nevyžaduje); osobná účasť klienta na pojednávaní je zriedkavá (ak máte záujem, súdneho pojednávania sa môžete zúčastniť aj osobne).
Pripravili sme pre Vás stručné vysvetlenie často používaných pojmov z oblasti spotrebiteľských úverových vzťahov.